Μπαγκαμόγιο

Το Μπαγκαμόγιο (αγγλ. Bagamoyo) είναι πόλη και ιστορικό λιμάνι της Τανζανίας, πρωτεύουσα της ομώνυμης περιοχής, με περίπου 30.000 κατοίκους. Ιδρύθηκε στα τέλη του 18ου αιώνα, και είναι επέκταση ενός πολύ παλαιότερου οικισμού (8ου αιώνα), του Καόλε, που βρίσκεται περίπου 5 χλμ. νοτιοανατολικά, στον Ινδικό ωκεανό. Υπήρξε πρωτεύουσα της Γερμανικής Ανατολικής Αφρικής (περίπου από το 1887 έως το 1891) και ένα από τα σημαντικότερα εμπορικά λιμάνια κατά μήκος των ακτών της Ανατολικής Αφρικής.Εγκυκλοπαίδεια ΠΑΠΥΡΟΣ LAROUSSE BRITANNICA, Αθήνα 2007, τόμος 37, σελ.60, ISBN 978-960-6715-09-9. Το λιμάνι της πόλης, στην προ-αποικιακή εποχή, ήταν πολύ γνωστό κέντρο δουλεμπορίου.«Green light for new Tanzanian port », www.worldcargonews.com, (στα αγγλικά), Δημοσιεύτηκε Νοέμβριο 2010, Ανακτήθηκε 1-1-2018, Αρχειθετήθηκε 1-12-2017«The History of Bagamoyo», www.bagamoyo.com, (στα αγγλικά), Ανακτήθηκε 1/1/2018, Αρχειοθετήθηκε 14/10/2018

Στο Μπαγκαμόγιο, το πρώτο Ξενοδοχείο με την ονομασία «Grand Hotel», ήταν ελληνικής ιδιοκτησίας.http://customwritings.co/greek-identitycommunity-in-east-africa/

 Η πόλη σήμερα 
Στην πόλη σήμερα αν και κυριαρχούν οι Σουαχίλι, συνυπάρχουν πολλοί διαφορετικοί πολιτισμοί και φυλές, όπως οι Κουέρε, οι Μασσάι, ακόμα και πληθυσμοί αραβικής καταγωγής. Το Τμήμα Αρχαιοτήτων της Τανζανίας επιδιώκει να διατηρήσει τα ερείπια της αποικιακής εποχής μέσα και γύρω από το Μπαγκαμόγιο για να προβάλλει τουριστικά την πόλη.

Η «Σχολή Τεχνών του Μπαγκαμόγιο» («Bagamoyo College of Arts»), είναι διεθνώς γνωστή για την εκπαίδευση στην παραδοσιακή ζωγραφική της Τανζανίας, την γλυπτική, το δράμα, το χορό και το τύμπανο. Το 2007, με βάση τη σχολή αυτή, δημιουργήθηκε το «Ινστιτούτο Τεχνών και Πολιτισμού Μπαγκαμόγιο».

Κοντά στην πόλη κατασκευάζεται νέο λιμάνι, το οποίο θα μπορεί να δεχτεί μεγάλα πλοία.  Για το σκοπό αυτό η Κίνα, επενδύει 10 δισ. δολάρια, για να το κάνει το σημαντικότερο λιμάνι της Αφρικής.«Tanzania and China sign port development package», sabahionline.com, (στα αγγλικά), Δημοσιεύθηκε 27/3/2017, Ανακτήθηκε 1/1/2017.«Οι κινεζικές επενδύσεις δεν σώζουν την Αφρική», www.tovima.gr 19/12/2013, Αρχειοθετήθηκε 1/1/2018, Ανακτήθηκε 1/1/2018«Ανησυχία από τα κινεζικά λιμάνια – βάσεις στο εξωτερικό», defense3.com 3/4/2013, Αρχειοθετήθηκε 1/1/2018, Ανακτήθηκε 1/1/2018.

Το 1993 αδελφοποιήθηκε με την πόλη Βαλιέχο της Καλιφόρνια των ΗΠΑ.«Vallejo Sister City», www.vallejosistercity.org, (στα αγγλικά)

 Δείτε επίσης 
 Διοικητικές υποδιαιρέσεις της Τανζανίας
 Περιφέρεια Πουάνι
 Περιοχή Μπαγκαμόυο

 Γκαλερί εικόνων 

 Παραπομπές 

 Εξωτερικοί σύνδεσμοι 

 Φωτογραφίες από Μπαγκαμόγιο 

Κατηγορία:Πόλεις της Τανζανίας